Shradda Kapoor reject NTR movie
తెలుగు నిర్మాత‌ల‌కు  బాలీవుడ్ భామల ఝ‌ల‌క్‌
ఎన్టీఆర్ క‌థానాయ‌కుడిగా కొర‌టాల శివ ద‌ర్శ‌క‌త్వంలో మైత్రీ మూవీస్ అధినేత‌లు  న‌వీన్, మోహ‌న్‌, ర‌విశంక‌ర్ ఓ చిత్రాన్ని నిర్మించ‌నున్నారు.
TNN | Updated:
Dec 12, 2015, 12:38PM IST
ఎన్టీఆర్ క‌థానాయ‌కుడిగా కొర‌టాల శివ ద‌ర్శ‌క‌త్వంలో ఓ చిత్రం తెర‌కెక్క‌నుంది. శ్రీ‌మంతుడు సినిమాతో విజ‌యాన్ని అందుకొన్న మైత్రీ మూవీస్ అధినేత‌లు న‌వీన్, మోహ‌న్‌, ర‌విశంక‌ర్ ఈ చిత్రాన్ని నిర్మించ‌నున్నారు. ఇటీవ‌లే ఈ సినిమా ముహూర్తాన్ని జ‌రుపుకోంది. కాగా ఈ సినిమాలో ఎన్టీఆర్‌కు జోడీగా ఇద్ద‌రు క‌థానాయిక‌లు న‌టించ‌నున్న‌ట్లు స‌మాచారం. ఓ హీరోయిన్ స్థానాన్ని బాలీవుడ్ భామ‌తో భ‌ర్తీ చేయాల‌ని చిత్ర వ‌ర్గాలు భావించాయ‌ట‌. కొన్నాళ్లుగా హిందీ క‌థానాయిక‌ల‌పై దృష్టిసారిస్తున్న వీరు ఇటీవ‌లే ఆషికీ-2 సుంద‌రి శ్ర‌ద్ధాక‌పూర్‌ను సంప్ర‌దించిన‌ట్లు స‌మాచారం. అయితే ఈ సినిమాలో న‌టించ‌డానికి ఆమె మూడున్నర కోట్లు పారితోషికాన్ని డిమాండ్ చేసిన‌ట్లు తెలిసింది. తాను కోరినంత మొత్తాన్ని ఇస్తే ఈ సినిమాలో న‌టించ‌డానికి ఎలాంటి అభ్యంత‌రం లేద‌ని ఈ సుంద‌రి వెల్ల‌డించిన‌ట్లు తెలిసింది. కెరీర్‌లో ఇప్పుడిప్పుడే నిల‌దొక్కుకుంటున్న క‌థానాయిక భారీ రేంజ్‌లో పారితోషికాన్ని డిమాండ్ చేయ‌డంతో ఆశ్చ‌ర్య‌పోయిన చిత్ర వ‌ర్గాలు బాలీవుడ్ నాయిక‌ను ఎంపిక‌చేయాల‌నే నిర్ణ‌యాన్ని విర‌మించుకున్న‌ట్లు తెలిసింది. ఆమె స్థానంలో శృతిహాస‌న్‌ను తీసుకోనున్న‌ట్లు స‌మాచారం.